Vstúpte do sveta
mimo vášho vnímania.
Do sveta výnimočných zvierat
s ukrytou silou a skvelými zmyslami.
Ak si myslíte, že poznáte prírodu,
zamyslite sa znova.
SUPER/NATURAL: SUPERSCHOPNOSTI Z RÍŠE ZVIERAT
ROZPRÁVA BENEDICT CUMBERBATCH
V dažďovom pralese na Kostarike si vás niekedy všimnú,
len ak sa hýbete rýchlo
a štýlovo.
Zo všetkých úžasných zvierat,
zo všetkých nezvyčajných spôsobov, ako upútať pozornosť,
je samček pipry bielokrkej
možno ten najväčší šoumen.
Jeho prejav túžby po párení musíte vidieť, aby ste tomu uverili.
Svoje javisko pripravoval celé mesiace.
Hviezda si vyžaduje dokonalosť.
Každý list musí byť na svojom mieste.
Čo v dažďovom pralese môže znamenať problém.
Takto je to lepšie.
Konečne nastal čas predstavenia.
Mätúca scénka plná poskakovania,
podivného plieskania a bizarného trúbenia.
Ak sa vám to zdá trochu zvláštne, je to kvôli tomu, že je to len pre jej oči.
Samičky pipry dokážu spracovať vizuálne informácie
štyrikrát rýchlejšie ako ľudia.
No teraz dokážeme kamerami s ultravysokou rýchlosťou zachytiť akciu
z jej pohľadu.
Samček pri preskakovaní cez svoje javisko pleskne krídlami,
čím vyvolá úchvatné prasknutie…
Počuť ho až na 270 metrov.
Ako opakuje svoj prejav, samička zrakom zosilňujúcim ultrafialové spektrum
skúma jeho operenie
a neutrálne pozadie, ktoré samček starostlivo navolil,
jej potešenie zo sledovania umocňuje.
Zakončí to okázalo
neuveriteľným prevráteným tlesknutím a obrátkou.
Dvorí sa tak, že rozprestrie špičky krídel čo najrýchlejším tlieskaním,
čo samičke znie ako neodolateľné pradenie.
Samička je zvedená.
Pripojí sa k nemu na javisku na jeden posledný tanec.
Keď ide o boj o partnera,
každé zviera má svoje vlastné pravidlá randenia.
No len tí s najpodmanivejšími superschopnosťami
vyhrajú hlavnú cenu.
ĽÚBOSTNÉ HRY
Dokonalý partner sa zriedkakedy objaví z čista jasna.
Hľadanie si partnera je vlastne
jednou z najväčších výziev, ktorým zvieratá čelia.
Raje čertie v Cortézovom mori v Mexiku
zvyšujú svoje šance s mimoriadnou schopnosťou.
Schopnosťou zvuku.
Skokom až do výšky takmer dva metre vytvárajú sonické vlny…
A zvuk sa dvojnásobnou rýchlosťou guľky
vysiela cez oceán.
Viac ako štyri kilometre odtiaľ to zachytia iné raje čertie
pomocou špeciálnych zvukových orgánov s hypersenzorickými chlpmi.
Počty narastajú,
kým sa nezhromaždia po tisíckach.
Tieto pozoruhodné zoskupenia poskytujú
každej raji tú najlepšiu šancu nájsť si partnera,
no až teraz sa skutočne začína boj o množenie.
Samčeky raje naháňajú samičky
a súperia medzi sebou, aby v rade stáli prví.
No táto činnosť ich vtiahne aj do maléru.
Lov kosatiek na raje je na kameru zachytený po prvýkrát.
V zoskupení sa z rají stáva ľahký cieľ.
Príležitosť odovzdať svoje gény
však stojí aj za smrť.
Keď boj o párenie naberie na obrátkach,
je potrebná supersila
a tajné schopnosti
na odohnanie súperov.
Dve tony tuku
vyšlú pieskom šokovú vlnu
rýchlosťou 160 km za hodinu.
S úžasnou seizmickou citlivosťou
dominantný samec tuleňa slonieho odhalí krok svojho rivala.
Jeden z najsilnejších krikov zo všetkých zvierat,
príznačné bučanie,
sa ozýva po celej pláži,
aby konkurentom ukázal, kto tu tomu velí.
Na kalifornskom pobreží je nesporný obor celej kolónie
známy ako plážmajster.
Ten, ktorý vyhral právo páriť sa s viac ako 100 samicami,
no zo stráženia háremu v jednom z najhlučnejších prostredí
na Zemi…
vie rozbolieť aj hlava.
Je takmer nemožné počuť, že sa blížia jeho rivali,
až 60 vyzývateľov denne
z každej strany.
No vďaka svojej úžasnej schopnosti zachytiť vibrácie dokážu
ako pavúk v sieti
monitorovať oblasť veľkú až ako šesť tenisových kurtov,
zo svojej stredovej polohy.
Jeho varovanie je obvykle dosť desivé na odstrašenie rivalov.
No z času na čas
sa objaví skutočný rival.
Je rovnako veľký,
rovnako silný
a práve taký odhodlaný páriť sa.
Plážmajster nemá na výber,
len vzoprieť sa mu a… bojovať.
Jeho päťcentimetrové zjazvené tkanivo ho chráni pred útokmi.
No tieto krvavé súboje si berú svoju daň.
Po dvoch rokoch a viac než 300 bitkách…
plážmajster skončil.
Je načase, aby jeho titul prevzal nový obor.
Porazený, vyčerpaný,
je nepravdepodobné, že sa starý plážmajster
dožije ďalšieho obdobia párenia,
no môže odpočívať v pokoji.
Počas svojej vlády splodil viac než 100 mláďat
a zabezpečil si svoje miesto medzi elitným jedným percentom samcov,
ktoré kedy dostali možnosť sa rozmnožiť.
Niekedy sa vyhliadky nájdenia si partnera zdajú ešte nepravdepodobnejšie.
Keďže rastliny sú koreňmi pripútané k miestu, nedokážu sa páriť,
no miesto toho využívajú svoju moc príťažlivosti prefíkanejším spôsobom.
Macuna je vinič s úlohou.
Musí maximalizovať svoje šance na rozmnoženie prilákaním opeľovača,
Väčšina rastlín to robí pomocou jasných a krásnych kvetov…
No mucuna to robí trochu inak.
S toľkými rozmanitými kvetmi v kostarickej džungli
mucuna poráža svoju konkurenciu kvitnutím uprostred noci
a najíma si na to služby veľmi osobitého kuriéra.
Niektoré zvieratá sa dokážu pohybovať aj v tej najtemnejšej džungli.
Netopier s dlhým jazykom vydáva sériu ultrazvukových cvakaní,
ktoré sa odrážajú späť do jeho hypercitlivých uší.
Zostavuje si podrobnú mentálnu mapu celého lesa.
Zrkadlovo hladké okvetné lístky mucuny prekvapivo
odrážajú cvakanie netopiera tak účinne, že sú nezameniteľné.
A sú neodolateľné.
Netopier nájde mucunu jednoduchšie než akúkoľvek inú rastlinu
a získa aj desaťnásobne viac nektáru.
Netopier je vybavený superabsorpčným jazykom, ktorý je dlhší ako jeho telo.
Keď odíde,
jedinečný explodujúci mechanizmus
oddelí okvetné lístky a vystrelí drobné zrnká peľu,
ktoré sa nalepia netopierovi na kožu,
keď odlieta ku ďalšej sladkej zastávky.
A keďže netopiere dokážu odlíšiť staré a nové kvety…
uistí sa, že zakaždým získa nektár
a že dodá predchádzajúci peľ mucuny
len na čerstvé, plodné kvety.
Niekedy stojí za to využiť drobnú pomoc,
aby sa ľúbostné hry skončili úspešne.
A na Viktóriinom jazere v Keni sa dokonca ľudia stali
nevyhnutnou súčasťou príšerných romantických plánov
jedného malého stvorenia.
Samec pavúka upírieho, ktorý je veľký ako zrnko ryže,
sa zúfalo snaží získať pozornosť svojím dvoriacim rituálom.
No samička tohto druhu je skôr na desivejšie veci.
A práve teraz jej to on nedáva.
Dostane možnosť rozmnožovať sa,
len ak na sebe bude mať sladký parfum ľudskej krvi.
No jeho zuby nie sú stvorené pre ľudské mäso.
Takže na túto špinavú prácu potrebuje nájsť iného ciciaka.
Na túto prácu je oveľa lepšie vybavený komár.
So supercitlivým tykadlom ho priláka oxid uhličitý v našom dychu
a teplo z našich tiel.
Potom komár využíva vysokosofistikovaný
nástroj na odber krvi.
Dokopy šesť špecializovaných častí úst, ktoré prevŕtavajú kožu a odčerpávajú krv.
Keď komár vypil krvi štyrikrát viac, ako sám váži,
je načase, aby zasiahol pavúk.
Veľké, dopredu hľadiace oči s pohyblivými zreničkami
umožňujú pavúkovi zamerať farbu a tvar komára nacicaného krvou.
Potom sa vďaka svojim pružinovým nohám
ku komárovi priblíži.
Jediné, čo je horšie než pavúk upírí…
je skákajúci pavúk upírí.
Dobre, tak jedovatý skákajúci pavúk upírí.
Rýchlo pôsobiaci neurotoxín paralyzuje obeť okamžite.
Potom ju totálne vycicia.
A toto je len začiatok jeho krvilačnej masakry.
Lebo čím viac vypije…
tým príťažlivejšie zaváňa.
A teraz
je pripravený na romantiku.
So sladkou vôňou krvi vychádzajúcej z každého póru,
kto by mu dokázal odolať?
Zopár zvierat robí pre lásku zvláštne veci,
no niektoré sú ešte oveľa záludnejšie.
Jedno z najzáludnejších sa nachádza na skalnatých plytčinách Južnej Austrálie.
Sépia je možno kráľom maskovania,
no nemôže sa ukrývať večne.
Samčeky žijú len dva roky,
majú len jeden sezónu na množenie,
no konkurentov je mnoho.
O každú samičku bojuje jedenásť samčekov.
Mnohé sú dvakrát také veľké…
A majú na sebe bojové zafarbenie.
Vysielané vo vyššom rozlíšení ako 4K telka.
Blikajú na ňom stovky tisícok buniek, ktoré menia farbu.
Je to varovanie, ktoré by mal tento malý 25-centimetrový samček brať na vedomie,
lebo inak… ho čaká boj.
Keď sa stretnú dvaja veľkí samci,
hrozí im vážne zranenie.
Bitka môže trvať až 20 minút…
Zvyčajne sa skončí, keď jeden z nich utečie v atramentovom mraku…
A nechá víťazovi jeho cenu:
menšiu, svetlejšiu samičku.
Jedinečne tvarované zreničky, ktoré dokážu rozoznávať farby
a majú zorné pole 360 stupňov,
mu umožňujú pozorne sledovať
iných samcov, ktorí by sa mu odvážili vzoprieť.
No tento malý samček vie, ako na to.
Je načase prevziať na seba nečakanú identitu.
Nahodiť svetlohnedú,
stiahnuť chápadlá,
vyzerať viac ako samička.
Musí byť opatrný, inak hrozí, že sa mu od veľkého samca ujde bitka za to,
že to skúša na jeho partnerku.
No toto maskovanie za transvestitu je také presvedčivé,
že mu to prejde.
Samička vie presne, o čo ide tomuto prefíkanému malému podvodníkovi.
A páči sa jej to.
Faktom je, že prefíkaní samci sú v párení úspešnejší,
než ich väčší rivali.
Keď na to veľký samec príde, už je príliš neskoro.
Prefíkaný krpec je dávno preč. Ale jeho dielo je dokonané.
Malá výmena rolí môže byť tým najlepším spôsobom, ako uspieť.
A môže takisto pomôcť aj pri osamelom hľadaní lásky.
Táto medvedica hnedá je ochotná páriť sa na jar len pár týždňov.
Doteraz sa neobjavil žiadny samec
a ak sa čoskoro neukáže,
už k páreniu tento rok nedôjde.
V rozľahlej divočine Britskej Kolumbie
sú šance na náhodné stretnutie toho pravého mizivé.
No táto medvedica pozná miesto so záhadnou príťažlivou schopnosťou.
Hlboko v tomto lese sa ukrýva
začarovaný strom.
Možno vyzerá ako iné,
no táto jedľa ľúbezná
má fenomenálne vlastnosti. Je to pre samcov medveďa ohnisko.
Navštevujú ho už viac ako 100 rokov.
Otierajú do neho svoje žľazy na chrbte,
spredu
aj nohy,
a tak zanechávajú za sebou tajné pachové odkazy
o svojom veku, stave a sociálnom postavení.
A keďže sa ich pach zachytí v lepkavej miazge,
pomaly sa celý mesiac rozptyľuje do atmosféry.
Samce používajú tento strom na trenie pravidelne, aby si určili hierarchiu.
No teraz príde niečo veľmi neobvyklé.
Medvedica prišla na to, že tento strom funguje aj ako lesná zoznamka.
Miesto, kde môže uverejniť jej status, že si hľadá lásku,
pre ktoréhokoľvek dychtivého samca.
Stačí, aby len nahrala svoj profil na Timberi.
Strom už zasiahne svojou zázračnou mocou…
Miazga začne pomaly vylučovať jej príznačný parfum.
Hodiny sa menia na dni,
no stále nikto nechodí. Potom, konečne.
Samec.
Hneď ako zavetrí dostupnú samicu,
je odhodlaný ju vystopovať,
a to svojím čuchom,
ktorý je sedemkrát citlivejší, ako čuch stopárskeho psa.
Nasleduje jej lákavý pach
až na pláž.
Ide práve včas,
no aspoň vedia, že je medzi nimi tá správna chémia.
A to všetko vďaka záhadnej schopnosti dohadzovacieho stromu.
Pod povrchom,
ďalej na juh,
aj ďalšie zviera využíva moc stromov,
aby mu pomohli pri dohadzovaní.
Táto periodická cikáda
sa kŕmi koreňmi stromov vo virginských lesoch Severnej Ameriky
už viac než 16 rokov.
Keď zachytí, že začne tiecť jarná miazga
už 17. sezónu,
vie, že je načase vyjsť na povrch.
Tento číselný mág si vypočítal svoje najlepšie šance na množenie.
No stále nemá žiadne záruky.
Pomalý
a šťavnatý.
Cikády sú ľahkým cieľom,
aj pre toho najpomalšieho dravca.
No znova, počty sú na ich strane.
Je neuveriteľné, že každá populácia cikád synchronizuje svoj život
podľa presného 17-ročného harmonogramu,
nepredvídateľného cyklu prvočísla,
vďaka čomu je pre dravcov takmer nemožné
počítať s týmto prebytkom koristi.
Milióny z nich, všetky vystupujú naraz,
ide o najväčší zrod cikád,
známy ako Roj X.
Musia sa rozmnožiť rýchlo. Už o šesť týždňov budú mŕtve.
Najväčšia udalosť v randení Ameriky sa čoskoro začne.
No najskôr, úžasná transformácia.
Už na úsvite
sa z lariev stanú dospelé jedince,
pripravené prilákať partnera.
Trením špeciálnych orgánov na boku
vydávajú zvláštny, cvrlikavý zvuk,
ktorý znásobujú ich duté telá.
Ich volanie po láske je také hlučné ako rockový koncert.
No nie všetci, ktorí odpovedajú, sú vítaní.
Zombie cikáda
naplnená akoby práškovými spórami huby zvanej massospora.
Jediný nepriateľ, ktorý dokáže narušiť 17-ročný cyklus periodickej cikády.
Tento hubový lapač žerie svoje obete zvnútra,
pričom ich mozog zaplaví chemickými látkami, ktorými ovláda ich myseľ
a donúti ich poddať sa mu.
Nakazení samci dokonca napodobňujú zvodné cvrlikanie samičiek,
aby nalákali ostatných na párenie.
A tak sa začne šíriť nákaza.
Huba udržuje svoje obete nažive,
aby nakazili čo možno najviac cikád
a rozšírili jej spóry široko-ďaleko.
Nakoniec, o 14 dní…
zombie cikády zomrú.
Spóry však budú čakať 17 rokov,
pripravené infiltrovať budúcu generáciu nešťastných cikád.
No popri miliónoch párení,
po ktorých každá samička nakladie 400 vajíčok do kôry stromu,
tieto ohromujúce počty zabezpečia, že sú periodické cikády
vždy schopné sa rozmnožiť.
Pre niektoré zvieratá je úspešné párenie behom na dlhé trate.
Na koralovom útese v juhovýchodnej Ázii
jeden tvor využíva záhadné schopnosti zvádzania,
ktorým svojho partnera udržiava vo svojej moci.
Samička harlekýnskej krevety sa môže páriť len krátky čas
po zhodení kože,
k čomu dochádza len raz za tri týždne.
Musí sa pripraviť.
A jej najlepšou šancou, ako mať zdravé potomstvo,
je zjesť toho čo najviac.
Hviezdice, ktoré sa pohybujú pomaly
a sú plné bielkovín, sú jej obľúbenou korisťou.
No je ťažké dostať sa k jej mäkkej spodnej časti.
Keďže je desaťnásobne väčšia, sama s ňou narába len ťažko.
Našťastie, pomoc nie je nikdy ďaleko.
Jej dlhoročný partner.
Je pod jej kúzlom, lebo ho očarovala neviditeľným chemickým jedom.
Samec zachytí túto feromónovú stopu
pomocou nadmerne citlivých chĺpkov na jeho tykadle.
Nedokáže mu odolať,
a tak je vždy nablízku, keď ho potrebuje…
Hviezdica sa konečne pretočila,
čo je viac než dosť, aby ju nasýtila, kým príde čas párenia.
Vďaka jej mimoriadnej príťažlivej schopnosti
sa jej partner ani nepohne.
Trpezlivo čaká 20 dní, kým sa napokon
odoberie do svojej tajnej štrbinky a zvlečie sa.
Vyjde zo svojej starej ulity
v novej, úplne mäkkej koži,
ešte krajšia ako predtým.
No teraz má na rozmnožovanie len pár hodín,
kým jej pancier znovu nestvrdne.
Aby dostala svojho partnera do nálady,
vypustí ďalší jed,
tentokrát silné afrodiziakum,
čím svojho submisívneho samčeka zmení na nadržaného samca,
ktorý myslí len na jedno.
Ich párenie bolo natočené po prvýkrát.
Trvá to len pár sekúnd.
Potom sa znova vráti k starým trikom, aby ho udržala pod svojím kúzlom.
O pár týždňov,
keď sa vyliahnu tisícky jej vajíčok,
je rovno po jej boku,
keď ich potomstvo odchádza z matkinho náručia
skúsiť šťastie do morských hlbín.
Náš svet je plný úžasných zvierat,
ktoré majú zvláštne spôsoby, ako vyhrať preteky vo zvádzaní.
No len pár z nich má moc
si svoju lásku udržať.
Partnerstvo gibona bielorukého môže trvať celé desaťročia.
No keď naskočí realita rodinného života,
musíte sa maximálne snažiť si tú iskru udržať.
Matka sústredí svoju pozornosť na výchovu mláďat.
Svojho partnera potrebuje, aby chránil ich domov.
Domov, ktorý tvorí sto árov pôvodného thajského dažďového pralesa.
Na stráženie je to príliš veľká oblasť.
Takže na to využíva sofistikovanejší odradzujúci prostriedok.
Jeho superschopnosťou je spievanie.
Čím hlasnejšie a melodickejšie volanie, tým silnejší gibon.
Zvuk cestuje najlepšie v studenom vzduchu,
takže spievaním hneď za úsvitu
sa uistí, že ho jeho rivali na jeho území jasne a dobre počujú.
No čoskoro
sa kvôli horúcemu slnku vlhkosť zo stromov
odparí,
čo vytvorí prúdy vzduchu, ktoré jeho volanie narušia,
a tak znížia ich účinnosť.
Dovtedy je už však s prácou hotový.
Dnes však nie.
Dozrievajúce stromy uprostred ich rodinného teritória
pritiahli pozornosť skupiny rivalov.
Ak ocko nedokáže obrániť ich domov,
môže prísť o svoju partnerku kvôli samcovi, ktorý to dokáže,
dokonca môžu zabiť aj o svoje potomstvo.
Je načase, aby otec rodiny zakročil
a ukázal sa v plnej sile.
S roztiahnutými rukami, dlaňami v tváre háku a otočným ramenným kĺbom
vie ísť rýchlosťou 15 metrov za sekundu.
Úžasným prejavom rýchlosti a sily
zastraší svojich protivníkov.
Stačí to na to, aby ich odlákal
a svojej partnerke dokázal,
že má to, čo treba.
Nasledujúce ráno
samec vstane a spieva ako obvykle.
No tentokrát sa k nemu pridá…
A dá mu vedieť, že je stále jej opičím kráľom.
Aby celá džungľa vedela, že ich puto je silné.
V snahe odovzdať svoje gény
zvieratá využívajú neuveriteľné zručnosti, aby si získali partnera.
Pôsobivé prejavy, ako poraziť svojich konkurentov.
Koniec koncov,
keď ide o spoločnú budúcnosť…
Uspejú len tí najmocnejší partneri.
Myslíte si, že poznáte prírodu?
Zamyslite sa znova.
Preklad titulkov: Barbora Belobradová